Asia Television Limited

Asia Television Limited () merupakan stesen televisyen  pertama Hong Kong yang mula-mulanya bernama Rediffusion, sebelum distrukturkan dan dinamakan semula menjadi "Asia Television Limited" pada tahun 1982.

Kini, ATV merupakan salah satu daripada dua buah penyiar percuma di Hong Kong, di samping musuh ketatnya Television Broadcasts Limited (TVB). ATV mengendali lapan saluran dalam udara penyiaran Hong Kong, termasuk dua buah saluran utama, iaitu Home dan World, yang masing-masing berbahasa Kantonis dan Inggeris; dan enam buah lagi yang bersiaran digital melalui platform DMB-T. ATV juga menyiarkan satu versi saluran Home untuk penduduk di Amerika Utara.

ATV juga telah menjalin hubungan rapat dengan Guangdong TV untuk memastikan kerjasama yang utuh dalam penghasilan rancangan, pengiklanan dan jualan.

ATV turut meraih berbagai-bagai anugerah bagi rancangan-rancangannya, termasuk versi tempatan rancangan permainan Who Wants To Be A Millionaire(), yang dilancarkan di United Kingdom pada tahun 1998. Pada tahun 2001, ATV membeli hak penerbitan bagi pasaran Hong Kong, lalu menikmati kenaikan taksiran penontonnya dan mencetuskan lawannya TVB membikin rancangan permainan yang seumpamanya.

 Saluran 
aTV Home (, aTV1) Saluran am berbahasa Kantonis; bersiaran analog dan digital serentak
aTV News & Business Channel (, aTV2) Saluran khusus berita percuma pertama di Hong Kong
His TV (, aTV3) Saluran khusus kaum lelaki, bertemakan sukan, kehidupan dan kereta
Her TV (, aTV4) Saluran khusus kaum wanita, bertemakan beli-belah, fesyen dan hiburan
Plus TV (, aTV5) Saluran khusus seni dan kebudayaan, menyiarkan bahan-bahan RTHK, National Geographic, BBC dan lain-lain
aTV World (, aTV6) Saluran am berbahasa Inggeris; bersiaran analog dan digital serentak
CCTV-4 (, aTV7) Penyiaran serentak saluran antarabangsa CCTV berbahasa Mandarin
aTV HD (, aTV9) Saluran berdefinisi tinggi

 Pautan luar 

 Laman web rasmi ATV

Kategori:Syarikat Hong Kong
Kategori:Televisyen Hong Kong